ફાર્મા શેર્સના છેલ્લા પાંચ મહિના દેખાવનો અભ્યાસ કરીએ તો જોવા મળે છે કે સમગ્ર ક્ષેત્રમાં વ્યાપક ખરીદી જોવા મળી છે. કેલેન્ડર 2016 અને 2017 દરમિયાન માર્કેટથી ઊતરતો દેખાવ કર્યા બાદ આ ક્ષેત્રના શેર્સમાં ડિફેન્સિવ પ્લે જોવા મળ્યો હોય એમ જણાય છે. મૂળે નિકાસલક્ષી એવા ફાર્મા ક્ષેત્રને રૂપિયામાં ઘસારાનો લાભ મળે એ સ્વાભાવિક છે અને તેથી પણ રૂપિયામાં ઘસારા સાથે ફાર્મા શેર્સમાં લેવાલીમાં રસ વધ્યો હોય તેમ બની શકે છે.